‘સાયબરસફર’નો પહેલો અંક લઈને, અમે એટલે કે ઉર્વીશ કોઠારી અને હું નગેન્દ્રભાઈ અને હર્ષલને મળવા ગયા. નગેન્દ્રભાઈએ આશીર્વાદ સાથે કહ્યું કે ‘‘મને જે બીજાએ આપી હતી, એ જ સલાહ તમને આપું છું, ગુજરાતી મેગેઝિનના પ્રકાશનમાં પડવા જેવું નથી.’’ પછી થોડું વિચારીને એમણે કહ્યું કે જો સારું આપી શકો તો મેગેઝિન ચાલી પણ શકે. હર્ષલના શબ્દો પણ ભૂલાય એવા નથી, ‘‘ડેડિકેટેડ રીડર્સ હોય જ છે, પણ એમને શોધવા એ આકરી ધીરજ માગી લેતું કામ છે’’.